ສປຊ ເພີ້ມການຊ່ວຍເຫຼືອ ແກ່ຜູ້ເຄາະຮ້າຍ ຈາກໄພນຳ້ຖ້ວມ ໃນມຽນມາ
ສະຫະ​ປະຊາ​ຊາດ ເພີ້​ມການ​ຊ່ວຍ​ເຫລືອ 9 ລ້ານ​ໂດ​ລາ​ ຈາກກອງ​ທຶນ​ສຸ​ກເສີນ ​ແກ່​ມຽນນາ ​ທີ່​ເກີດ​ນຳ້​ຖ້ວ​​ມໜັກ ຢູ່​ໃນ​ເຂດ​ສາມ​ຫລ່ຽມ​ ປາກ​ແມ່​ນຳ້ອີຣະວາ​ດີ.
ສະຫະປະຊາຊາດ ກຳລັງເພີ້ມການໃຫ້ຄວາມຊ່ວຍເຫລືອສຸກ ເສີນແກ່ມຽນນາ ທີ່ເກີດນຳ້ຖ້ວມໜັກ ເຮັດໃຫ້ຢ່າງໜ້ອຍ 88 ຄົນ ເສຍຊີວິດຢູ່ໃນເຂດສາມຫລ່ຽມປາກແມ່ນຳ້ອີຣະວາດີ ນອກນັ້ນ ຫລາຍຮ້ອຍພັນຄົນຍັງບໍ່ມີທີ່ຢູ່ອາໄສໃນຂະນະບັນດາ ແມ່ນຳ້ຕ່າງໆສືບ ຕໍ່ມີລະດັບສູງຂື້ນ ຖ້ວມບ້ານເຮືອນ ແລະກໍ່ໃຫ້ ເກີດວິກິດການມະນຸດສະທຳຢູ່ໃນປະເທດມຽນມາ ທີ່ທຸກຍາກນັ້ນ ການຊ່ວຍເຫລືອນາໆຊາດ ໄດ້ຫລັ່ງໄຫລເຂົ້າໄປ ສະຫະປະຊາ ຊາດ ກ່າວໃນວັນສຸກວານນີ້ວ່າ ຕົນຈະໃຫ້ການຊ່ວຍເຫລືອ 9 ລ້ານໂດລາ ຈາກກອງທຶນຮັບ ມືສຸກເສີນ ເພື່ອໃຫ້ບັນດາອົງການ ຕ່າງໆສະໜອງການຊ່ວຍເຫລືອຢູ່ໃນຂົງເຂດ ຖະແຫລງການຂອງສະຫະປະຊາຊາດກ່າວວ່າ “ທຶນເຫລົ່ານີ້ ຈະຊ່ວຍຜູ້ຄົນດ້ານທີ່ພັກພາ ອາໄສສຸກເສີນ ນຳ້ໃຊ້ທີ່ປອດໄພ ສຸຂະພິບານ ອາຫານ ການປິ່ນປົວ ສຸກເສີນ ແລະການ ຊ່ວຍເຫລືອອື່ນໆ ໃນເວລາທີ່ເຂົາເຈົ້າມີຄວາມຕ້ອງການທີ່ສຸດນັ້ນ” ອົງການສະຫະປະຊາຊາດ ກະປະມານວ່າ ຕົນຕ້ອງການເງິນຢ່າງໜ້ອຍ 47 ລ້ານໂດລາ ເພື່ອໃຫ້ການຊ່ວຍເຫລືອສຸກເສີນຢ່າງເປັນທີ່ພຽງພໍ ປະມານ 6 ລ້ານ 2 ແສນຄົນຢູ່ໃນຂົງເຂດ ບ່ອນທີ່ແມ່ນຳ້ອີຣະວາດີແລະສາຂາ ອື່ນໆໄຫຼ ໄປບັນຈົບກັນທີ່ສາມຫລ່ຽມປາກແມ່ນຳ້ກ່ອນຕົກລົງສູ່ທະເລ ສີ່ຂົງເຂດ ໄດ້ຖືກປະກາດໃຫ້ ເປັນບ່ອນທີ່ໄດ້ປະສົບກັບຄວາມເສຍຫາຍຮ້າຍແຮງ